'પદ્માવતી' ફિલ્મ ઐતિહાસિક ઘટનાઓ પર આધારિત છે અને આ કારણે ફિલ્મ અંગે ઘણો વિવાદ અને વિરોધ થઇ ચૂક્યો છે. સંજય લીલા ભણસાલીની આ ફિલ્મના મુખ્ય પાત્રો અલાઉદ્દીન ખીલજી(રણવીર સિંહ), રાણી પદ્માવતી(દીપિકા પાદુકોણ) અને મહારાવલ રતન સિંહ(શાહિદ કપૂર)ના લૂક્સ જાહેર થઇ ચૂક્યા છે. આ ફિલ્મમાં અન્ય એક મહત્વપૂર્ણ પાત્ર છે એક્ટર જિમ સાર્ભનું. છેલ્લે 'રાબતા'માં વિલન તરીકે જોવા મળેલ જિમ સાર્ભ આ ફિલ્મમાં સુલતાન અલાઉદ્દીન ખીલજીના જનરલ મલિક કાફૂરના રોલમાં જોવા મળશે. કહેવાય છે કે, મલિક કાફૂર સુલતાનનો જનરલ ઉપરાંત પ્રેમી પણ હતો.